SKRIFTLIG FORESPOERGSEL P-1796/97 af Lissy Groener (PSE) til Kommissionen (20. maj 1997)

Om: Pilotfasen i »den europaeiske volontoertjeneste«

1. Hvor mange personer har fra indledningen af pilotfasen og indtil den 1. maj 1997 faaet arbejde som volontoer, og i hvilke lande?

2. Hvor mange af disse personer er blevet antaget gennem den decentraliserede filial?

3. Hvorfor aendrede Kommissionen ansoegningsproceduren for internationale organisationer?

4. Kan Kommissionen goere rede for hvor mange volontoerer, der er i arbejde, paa baggrund af det planlagte antal paa 2.500?

Svar afgivet paa Kommissionens vegne af Edith Cresson (16. juni 1997)

Formaalet med pilotaktionen vedroerende europaeisk volontoertjeneste er at afproeve en ny metode til udvikling af volontoertjenesteaktiviteter for unge i en europaeisk sammenhaeng, navnlig gennem vedtagelse af en decentraliseret gennemfoerelsesstrategi. Denne decentraliserede fremgangsmaade sigter paa at goere det lettere for lokale organisationer at deltage samt paa at tilvejebringe effektive loesninger, der opfylder voluntoerernes behov og er tilpasset de saerlige forhold, der goer sig gaeldende for de enkelte projekter.

De noedvendige rammer for denne decentraliserede gennemfoerelsesstrategi er paa plads. Der er i hver enkelt medlemsstat etableret et nationalt kontor, som skal bistaa Kommissionen med at gennemfoere pilotaktionen. Disse nationale kontorer har siden anden halvdel af 1996 oplyst om og skabt interesse for europaeisk volontoertjeneste. Som foelge heraf er Kommissionen til dato blevet kontaktet af naesten 1 000 organisationer fra hele Faellesskabet, der er interesserede i at modtage volontoerer. Disse organisationer repraesenterer hen ved 3 000 mulige pladser til unge volontoerer. Dertil kommer, at Kommissionen og de nationale kontorer er blevet kontaktet af tusinder af unge, der er interesserede i at deltage i europaeiske volontoertjenesteordninger.

De nationale kontorer arbejder i oejeblikket, i samarbejde med Kommissionen, paa at etablere kontakter mellem vaertsorganisationer, udsendingeorganisationer og volontoerer. Dette er en indviklet og tidskraevende proces, navnlig fordi mange af de beroerte parter ikke har nogen erfaring med tvaernational volontoertjeneste, og gennemfoerelsen af langvarige projekter vedroerende volontoertjeneste forudsaetter, at alle involverede parter paatager sig betydelige forpligtelser.

Kommissionen vil i juli 1997 udarbejde den anden evalueringsrapport om gennemfoerelsen af pilotaktionen vedroerende europaeisk voluntoertjeneste. Rapporten vil indeholde uspecificerede tal for og en analyse af gennemfoerelsen af pilotaktionen. Som svar paa de specifikke spoergsmaal, der er stillet af det aerede parlamentsmedlem, kan Kommissionen dog allerede paa nuvaerende tidspunkt oplyse foelgende:

1. 346 unge er paa nuvaerende tidspunkt udsendt inden for rammerne af projekter vedroerende europaeisk volontoertjeneste. Mere detaljerede oplysninger om fordelingen af volontoerer og projekter i de enkelte lande vil af Kommissionen blive sendt direkte til det aerede parlamentsmedlem og til Parlamentets sekretariat.

2. 313 af ovennaevnte volontoerer deltager i projekter, hvortil der ydes stoette via den centraliserede streng af pilotaktionen (80 deltager i flagskibsprojekter, 33 i projekter i tredjelande og 200 i projekter, som medlemmer af Sammenslutningen af Volontoertjenesteorganisationer (AVSO) har indsendt). 33 volontoerer er indtil nu blevet udsendt via den decentraliserede streng (dvs. projekter, som er udsendt via de nationale kontorer). Kommissionen forudser en vaesentlig stigning i antallet af volontoerer i loebet af de kommende to maaneder. Det forventes, at i alt 220 volontoerer vil deltage aktivt i flagskibsprojekter ved udgangen af juli. Derudover forbereder 57 unge volontoerer sig i oejeblikket paa at deltage i projekter vedroerende europaeisk volontoertjeneste i tredjelande. Yderligere 750 projekter er blevet godkendt via den decentraliserede streng og vil efter planen blive ivaerksat inden for faa uger. Dertil kommer, at flere hundrede er i kontaktetableringsfasen og formodentlig vil kunne ivaerksaettes sidst paa sommeren.

3. Kommissionen vedtog i 1997 at udvide den centraliserede streng (dvs. projekter, som indsend direkte til Kommissionen), saaledes at denne kom til at omfatte europaeiske ungdomsorganisationer saavel som de volontoerorganisationer, der er medlem af AVSO. Kommissionen har ligeledes besluttet at fokusere paa multilaterale projekter vedroerende europaeisk volontoertjeneste med deltagelse af parter i flere lande. Formaalet med denne fremgangsmaade er at sikre, at den vifte af organisationer, der deltager i den centraliserede streng, bliver bredere, at fremme intensiveringen af samarbejdet og udviklingen af nye partnerskaber mellem forskellige organisationer samt at hoejne kvaliteten og udvide indholdet af de projekter, hvortil der ydes stoette. Kommissionen har desuden opfordret ungdoms- og volontoertjenesteorganisationer til at indgive ansoegninger om bilateral udveksling af volontoerer via den decentraliserede streng.

4. Gennemfoerelsen af pilotaktionen har foreloebig bekraeftet, at interessen er stor, baade blandt unge, der oensker at deltage som unge europaeiske volontoerer, og blandt organisationer, der er interesserede i at modtage disse volontoerer. Arbejdet med at skabe kontakt mellem volontoerer paa den ene side og henholdsvis vaerts- og udsendingeorganisationer paa den anden er kompliceret og udgoer et helt nyt omraade for mange af de beroerte parter. Alligevel forventer Kommissionen, at mellem 2 000 og 2 500 unge ved udgangen af juli 1997 vil have faaet mulighed for at deltage i projekter vedroerende europaeisk volontoertjeneste.